text: És eixe fet el que deixa al juvenil de l'Ontinyent 1931 a tan sols un punt de coronar-se com a campions i, per tant, consumar l'ascens a Regional Preferent. Serà el proper dissabte a les 18:00 davant el Carlet EMF quan es tinga eixa oportunitat, ja que els rivals només podrien aconseguir 9 punts en 3 encontres pendents i el juvenil ampliaria a 10 la distància.
  El d'ahir va ser un partit de daltabaixos. Els homes de Kiko Ferrero començaren dominant amb 15 minuts molt intensos. En eixe temps es van comptar 3 ocasions molt clares, la primera als 12 de segons de joc en aprofitar la pressió alta i furtar Joan Ribera, per a que Jordi Belda es plantara sol davant del porter, però no encertà. En canvi, després del quart d'hora inicial els locals aprofitaren una jugada embolicada després d'un córner per a que Miguel Ángel fera el primer gol del matí (15'). El gol va ser un colp molt dur, els de casa es replegaren i els ontinyentins quasi no feren mal en el que quedava de primer temps. El segon gol arribaria d'un malentès en l'eixida de l'esfèric ontinyentí, que suposa que Borja es poguera plantar en el mà a mà davant Juan Belda, superant-lo per al 2-0 (36').
  En la represa, i després d'alguns canvis i prendre més riscos, els de Kiko Ferrero retallaren prompte de les botes de Joan Ribera (56'). L'últim tram va ser de domini absolut per als ontinyentins, que gaudiren de grans ocasions per a un empat que, vist amb perspectiva de jornada, els haguera suposat l'ascens. Ja en els últims compassos, amb l'equip totalment trencat buscant a la desesperada la igualada, i amb un home menys per l'expulsió de Jordi, arribaren diversos contracolps locals fins que Álvaro encertà l'últim (90'). Ja no es va traure del centre del camp i el resultat de 3-1 suposà la primera derrota per a un juvenil que ho havia guanyat tot fins el moment.
  És precisament eixe ple de victòries fins el dissabte el que possibilita que, amb 9 punts d'avantatge sobre UE l'Alcúdia i CD Eldense, es puga assolir l'ascens el proper dissabte davant el Carlet amb tan sols aconseguir un empat. Els d'Alcúdia descansaran en aquesta jornada i els eldencs ho faran en la jornada 6. A més, entre d'ells han de jugar un encontre que evita que ambdós puguen sumar un ple de victòries, però aconseguir 10 punts d'avantatge evitaria dependre de cap resultat, incloent el gol-average particular pendent de decidir.
  👕 CD Enguera: Jose, Héctor (Ismael 53'), Sergio, Javier, Yago (Álvaro 46'), Miguel Ángel, Carlos, Ariel (Marcos 46'), Miguel Tortosa, Borja (Óscar 65'), Miguel Juan.
  👕 Ontinyent 1931 CF: Juan Belda, Víctor Olavarrieta, Miguel Tortosa, Pablo Alarcón (Sergi Moreno 73'), Joan Ribera, Óscar García, Juan Riera (Dani Gil 40'), Jordi Belda, Josep Moral (Vlad Galán 40'), Edwin (Esteban 82'), i Joan Martínez.
  ⚖ Col·legiat: Santos Javier Belando Carpena. Va amonestar els locals Héctor, José Vicente i Javier, aixina com els visitants Pablo Alarcón i Juan Belda, a més d'expulsar per doble amonestació a Jordi Belda.